தபால்தலை விபரப்பட்டியல்
[[படிமம்:Michel catalog Europa West 1996 cover.jpg|right|200px|thumb|Cover of the 1996 [[Michel Catalog]] volume covering &quot;Europa West&quot;]]
 
 '''தபால்தலை விபரப்பட்டியல்''' என்பது [[தபால்தலை|தபால்தலைகள்]] பற்றிய விபரங்கள் அடங்கிய ஒரு பட்டியல் ஆகும். அடிப்படையில் தபால்தலைகள் பற்றிய சில தகவல்களையும், அதன் [[விலை]] போன்றவற்றையும் உள்ளடக்கிய இப் பட்டியல் தபால்தலைகள் சேகரிப்பாளர்களுக்கும், விற்பனையாளர்களுக்கும் பெரிதும் பயன்படுகின்ற ஒன்றாக உள்ளது. 
 
 ஆரம்பத்தில் இவ்விபரப்பட்டியல்கள் விற்பனையாளரின் விலைப் பட்டியலாகவே இருந்தன. இன்றும் சில விபரப்பட்டியல்கள் இதே நோக்கத்தையே முதன்மையாகக் கொண்டுள்ளன. [[தபால்தலை சேகரிப்பு]] வளர்ச்சியடைந்து வந்த காலத்தில் அதன் வளர்ச்சியோடு ஒட்டி, தபால்தலைகள் வெளியிடப்பட்ட திகதி, நிற வேறுபாடுகள் முதலிய சேகரிப்பாளர்களுக்குப் பயன்படக்கூடிய பல தகவல்களும் படிப்படியாக விபரப்பட்டியல்களில் சேர்க்கப்பட்டன. 
 
 உலகம் தழுவிய அளவில் தபால்தலைகளின் தகவல்களை உள்ளடக்கிய விபரப்பட்டியல்கள் மிகச் சிலவே:
 * [[மிச்சேல் விபரப்பட்டியல்]] (Michel catalog)
 * [[மின்குஸ் விபரப்பட்டியல்]] (Minkus catalog)
 * [[ஸ்ரான்லி கிப்பன்ஸ் விபரப்பட்டியல்]] (Stanley Gibbons catalog)
 * [[ஸ்கொட் விபரப்பட்டியல்]] (Scott catalog)
 
 இவ்வாறான விபரப்பட்டியல்களை வெளியிடுவது என்பது மிகப் பெரிய வேலையாகும். ஒவ்வொரு [[ஆண்டு|ஆண்டும்]] ஆயிரக்கணக்கில் தபால்தலைகள் வெளியிடப்படுகின்றன. பழைய தபால்தலைகளின் விலைகளும் ஏறி இறங்கிக்கொண்டிருக்கும். விற்பனையாளர்கள் அல்லாத விபரப்பட்டியல் வெளியீட்டாளர்கள் விலைகளைப் பல விற்பனையாளர்களிடம் இருந்தும், தபால்தலை [[ஏல விற்பனை|ஏல விற்பனைகளின்]] போதும் திரட்டிய [[தரவு|தரவுகளைப்]] பயன்படுத்திக் கணிப்பார்கள். 
 
 இத்தோடு விபரப்பட்டியல் வெளியீட்டாளர்கள், மேலதிக விபரங்களை உள்ளடக்கிச் சிறப்பு விபரப்பட்டியல்களையும் வெளியிடுவதுண்டு. நாடுகள் வாரியான விபரப்பட்டியல்கள் இவ்வாறானவை. ''மிச்சேல்'' ஜேர்மனியில் வெளியிடப்பட்ட தபால்தலைகளுக்கும், ''ஸ்கொட்'' [[ஐக்கிய அமெரிக்க நாடுகள்|ஐக்கிய அமெரிக்காவின்]] தபால்தலைகளுக்கும் சிறப்பு விபரப்பட்டியல்களை வெளியிட்டு வருகின்றன. 
 
 பல நாடுகள் அவற்றுக்கெனத் தேசிய விபரப்பட்டியல்களைக் கொண்டுள்ளன. இவற்றைத் தனியார் துறை வெளியிட்டாளர்களோ, சில சமயங்களில் [[தபால் சேவை நிறுவனங்கள்|தபால் சேவை நிறுவனங்களோகூட]] வெளியிடுவதுண்டு. எனினும் தபால்சேவை நிறுவனங்களால் வெளியிடப்படுபவை ஆரம்ப அல்லது [[அநுபவம்]] குறைந்த சேகரிப்பாளர்களுக்கே உகந்தவையாக இருப்பது வழக்கம். குறிப்பிடத்தக்க நாடுகள் வாரியான விபரப்பட்டியல்கள்:
 
 * [[அன்பில்ஸ் விபரப்பட்டியல்]] (Anfils catalog) - [[ஸ்பெயின்]]
 * [[புருஸ்டன்-வைட் விபரப்பட்டியல்]] (Brusden-White) - [[ஆஸ்திரேலியா]]
 * [[பாசிட் விபரப்பட்டியல்]] (Facit) - [[சுவீடன்]]
 * [[மா விபரப்பட்டியல்]] (Ma catalog) - [[சீனா]]
 * [[யுவேர்ட் எட் டெல்லியர்]] (Yvert et Tellier ) - [[பிரான்ஸ்]]
 * [[சும்ஸ்டீன் விபரப்பட்டியல்]] (Zumstein catalog) - [[சுவிட்சர்லாந்து]]
 
 ==இவற்றையும் பார்க்கவும்==
 
 * [[தபால்தலை விபரப்பட்டியல்களின் பட்டியல்]]
 
 ==வெளியிணைப்புக்கள்==
 * [http://www.stanleygibbons.com/priceguide/] {{Webarchive|url=https://web.archive.org/web/20080308042335/http://www.stanleygibbons.com/priceguide/ |date=2008-03-08 }} [[ஸ்ரான்லி கிப்பன்ஸ்]] உலகம் தழுவிய விபரப்பட்டியல்
 * [http://www.stampshows.com/catalogs.html அச்சிடப்பட்ட விபரப்பட்டியல்களின் பட்டியல்]
 * [http://www.glassinesurfer.com/f/gsonlinecatalogs.shtml Glassine Surfer list of online catalogs] {{Webarchive|url=https://web.archive.org/web/20041216093827/http://www.glassinesurfer.com/f/gsonlinecatalogs.shtml |date=2004-12-16 }}
 
 [[பகுப்பு:அஞ்சல் தலை சேகரிப்பு]]